J.C. Steyn (1938-) (Steyn, Jaap C.)
Sonkyker (Outobiografie) .... 2008 TAFELBERG
"Tydens J.C. Steyn se sewentigste lewensjaar, verras hy ons met 'n outobiografiese vertelling. Hy gee sy herinneringe as Vrystaatse boerseun, taalkundestudent in Nederland, akademikus, joernalis (Volksblad, Rapport), politieke kommentator, digter, prosaskrywer en biograaf." - loot.co.za
Die Honderd Jaar Van M.E.R. . 2004 TAFELBERG
Waarom word die lewensverhaal van Maria Elizabeth Rothmann (1875-1975) in 2004 opnuut vertel? - Sy word as een die grootste Afrikaners van die 20ste eeu beskou, een van die uitnemendste Afrikaanse prosaïste, pleitbesorgers vir armes en eensames, fel stryder vir vrouebemagtiging, diep denker wat die hoogste prys gestel het op menseverhoudings, "wat jy daarvan maak, en wat
van jou daardeur gemaak word" - 'n Afrikaanse formulering van die oer-oue Afrika-beginsel: 'n mens is 'n mens deur mense.
As skrywer bekend onder haar voorletters, M.E.R., was sy inderdaad 'n merkwaardige vrou wat in haar lewe 'n hele paar belangrike rolle in 'n unieke eenheid saamgeweef het.
Sy was 'n groot skrywer, baanbrekerjoernalis, welsynpionier en voorvegter vir vroue se regte. Hier word haar lewensverhaal in sy ryke verskeidenheid vir die eerste keer vertel, en dit word vertel deur iemand met die regte fyn aanvoeling vir die besondere hoedanighede van hierdie edelvrou van die gees wat haar lewe aan haar mense gewy het.
In hierdie boek is M.E.R. self dikwels aan die woord in haar klassiek-sobere styl, deur middel van gepaste aanhalings uit haar ongepubliseerde en gepubliseerde geskrifte soos private briewe, artikels in koerante en tydskrifte, welsynverslae en boeke.
Deur die oplettende oë en sensitiewe aanvoeling van M.E.R., wat honderd jaar oud geword en belangrike figure van die negentiende en twintigste eeu van naby geken het, belewe die leser die dramatiese tye in Suid-Afrika se geskiedenis. - graffitibooks.co.za
Penvegter: Piet Cillie van Die Burger (Biografie) . 2002 TAFELBERG
'n Biografie geskryf deur een van Suid-Afrika se voorste biograwe, Prof. Jaap Steyn oor een van Suid-Afrika se voormalige voorste redakteurs.
Veg en vlug ..................... 1999 TAFELBERG
- Manne en vroue vertel hul ware verhale uit die Anglo-Boereoorlog
Van Wyk Louw: 'n Lewensverhaal (Biografie) . 1998 TAFELBERG
Hy wat Raka, Germanicus en Tristia geskryf het, digter van Die hond van God en Groot ode, skepper van uitdrukkings soos lojale verset en die oop gesprek - hoe 'n soort mens was hy, N.P. van Wyk Louw?